पाएं अपने शहर की ताज़ा ख़बरें और फ्री ई-पेपरडाउनलोड करें
आंगनबाड़ी केंद्रों पर कार्यरत आंगनबाड़ी कार्यकर्ता, मिनी आंगनबाड़ी कार्यकर्ता, सहायिका और सहयोगिनी का मानदेय राज्य मद के तहत 10 प्रतिशत बढ़ाया गया है। बढ़ा हुआ मानदेय 1 अप्रैल 2021 से लागू होगा। शुक्रवार को महिला एवं बाल विकास विभाग की प्रमुख शासन सचिव श्रेया गुहा ने इस संबंध में आदेश जारी किया है। पंचायत लेवल पर साथिन का मानदेय भी बढ़ाकर 3850 रुपए प्रतिमाह कर दिया गया है। नए आदेशों के तहत नॉन मैट्रिक आंगनबाड़ी कार्यकर्ता को अब प्रतिमाह 7732, नॉन मैट्रिक 5 वर्ष के अनुभव को 7766, नॉन मैट्रिक 10 वर्ष अनुभवी और मैट्रिक को 7800, मैट्रिक 5 वर्ष अनुभव को 7834 और मैट्रिक 10 वर्ष अनुभवी को 7869 रुपए प्रतिमाह मिलेंगे। इसी तरह मिनी आंगनबाड़ी कार्यकर्ता को 5975, आंगनबाड़ी सहायिका को 4450 और सहयोगिनी को 2790 रुपए प्रतिमाह मिलेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn